
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13						         
Slavonski Brod


U  I M E  R E P U B L I K E  H R V A T S K E

R J E Š E N J E

 	TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji  Mirni Vujčić, postupajući po prijedlogu Financijske agencije, Regionalnog centra Osijek, Podružnice Slavonski Brod za provedbu skraćenog stečajnog postupka nad stečajnim dužnikom CESTOGRADNJA j.d.o.o. za građenje, trgovinu i usluge, skraćena tvrtka: CESTOGRADNJA j.d.o.o., Rušćica, Ruščičkih žrtava 45, OIB: 76829732290, kojeg zastupa punomoćnik Mijo Kladarić, odvjetnik u Slavonskom Brodu, dana 30. studenog 2016. godine


r i j e š i o    je

		 Zahtjev za provedbu skraćenog stečajnog postupka nad stečajnim dužnikom CESTOGRADNJA j.d.o.o. za građenje, trgovinu i usluge, skraćena tvrtka: CESTOGRADNJA j.d.o.o., Rušćica, Ruščičkih žrtava 45, OIB: 76829732290      s e    
o d b a c u j e.

		 
Obrazloženje

		Financijska agencija, Regionalni centar Osijek, Podružnica Slavonski Brod podnijela je ovom sudu dana zahtjev za provedbu skraćenog stečajnog postupka nad stečajnim dužnikom navedenim u izreci rješenja sukladno odredbama čl. 429. i  čl. 444. st. 1. Stečajnog zakona ( dalje SZ,  NN 71/15).
 	Odredbom čl. 428. SZ-a propisano je da će sud provesti skraćeni stečajni postupak nad pravnom osobom ako su ispunjene sljedeće pretpostavke i to ako nema zaposlenih, ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana te ako nisu ispunjene pretpostavke za pokretanje drugog postupka radi brisanja iz sudskog registra.
 	Nastavno tome nakon objave oglasa sukladno odredbi čl. 430. SZ-a i proteka rokova iz oglasa doneseno je rješenje o otvaranju i istovremenom zaključenju skraćenog stečajnog postupka nad stečajnim dužnikom posl.br. 7/St-85/2016-5 od 30. 

svibnja 2016. godine koje je ukinuto rješenjem Visokog trgovačkog suda Republike Hrvatske posl.br. 14 Pž-5044/2016-2 od 30. kolovoza 2016. godine. Sukladno uputi izraženoj u ovoj drugostupanjskoj odluci obveza je suda ispitati postojanje pretpostavki za provedbu skraćenog stečajnog postupka na dan odlučivanja o provedbi postupka. 
 	Uvidom u podatke Hrvatskog zavoda za mirovinsko osiguranje, Područnog ureda u Slavonskom Brodu, koje je sud pribavio po službenoj dužnosti, utvrđeno je da je stečajni dužnik nakon podnošenja zahtjeva za provedbu skraćenog stečajnog postupka zaposlio veći broj radnika. 
 	Stoga nisu ispunjene zakonske pretpostavke iz odredbe čl. 428. SZ-a za provođenje skraćenog stečajnog postupka u ovoj pravnoj stvari, jer na dan odlučivanja dužnik ima zaposlene osobe što proizlazi iz podataka Hrvatskog zavoda za mirovinsko osiguranje, pa je uz poziv na citiranu zakonsku odredbu odlučeno kao u izreci rješenja.

                                                         
		U Slavonskom Brodu, 30. studenog  2016. godine


							                 Sutkinja:
							            Mirna Vujčić
                                                                                


NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana
 po isteku osmog dana od dana objave rješenja na mrežnoj stranici
 e-Oglasna ploča sudova. Žalba se podnosi  Visokom trgovačkom 
sudu u Zagrebu  putem ovoga suda  u tri  primjerka.



DNA:
1. Rješenje nepravomoćno
2. Rješenje objaviti na mrežnoj stranici e-Oglasna ploča sudova, 
te dostaviti:
-  FINI, Podružnici SB
- dužniku po punomoćniku
3. Kalendar 15 dana

